ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3875/97 υποβολή: Amedeo Amadeo (NI) προς την Επιτροπή (5 Δεκεμβρίου 1997)

Θέμα: Κοινωνία της πληροφορίας - κυλιόμενο πρόγραμμα δράσης

Σχετικά με την «Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών - η Ευρώπη πρωτοπόρος της Παγκόσμιας Κοινωνίας Πληροφοριών: κυλιόμενο πρόγραμμα δράσης» (COM(96)607 τελικό).

Ζητείται από την Επιτροπή να προβεί στην υλοποίηση όλων των μέτρων που προβλέπονται από το κυλιόμενο πρόγραμμα δράσης και αποσκοπούν στην ορθή διαχείριση των καθολικών υπηρεσιών, της χορήγησης αδειών και της προστασίας των προσωπικών στοιχείων των πολιτών.

Απάντηση του Κ. Bangemann εξ ονόματος της Επιτροπής (21 Ιανουαρίου 1998)

Η Επιτροπή έχει κάθε πρόθεση να συνεχίσει τις δράσεις που προσδιορίζονται στο σχέδιο δράσης της κοινωνίας των πληροφοριών. Σε ό,τι αφορά τα συγκεκριμένα θέματα στα οποία αναφέρεται το αξιότιμο μέλος του Κοινοβουλίου, σημειώθηκαν εξελίξεις από τότε που υπεβλήθη το σχέδιο δράσης.

Στις 10 Απριλίου 1997 θεσπίσθηκε η Οδηγία 97/13/ΕΚ, του Κοινοβουλίου και του Συμβουλίου για ένα κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών. ((ΕΕ Αριθ. 117, 7.5.1997. ))

Αναφορικά με την ορθή εφαρμογή των διατάξεων που αφορούν τις καθολικές υπηρεσίες τηλεπικοινωνιών, η Επιτροπή προτίθεται να δημοσιεύσει στις αρχές του 1998 μια ανακοίνωση που θα έλθει ως συμπλήρωμα των δύο σχετικών ανακοινώσεών της του Μαρτίου 1994 ((COM (96) 73, τελικό. )) και του Νοεμβρίου 1996 ((COM (96) 608, τελικό. )). Επιπλέον, η τροποποιητική οδηγία για τη φωνητική τηλεφωνία ((COM (97) 531, τελικό. )), στην οποία καθορίζεται το πεδίο εφαρμογής των καθολικών υπηρεσιών τηλ/νιών, αναμένεται να θεσπισθεί στις αρχές του 1998.

Η Οδηγία που αφορά την επεξεργασία ατομικών στοιχείων και την προστασία της ιδιωτικής ζωής στον τομέα των τηλεπικοινωνιών, θεσπίσθηκε την 1η Δεκεμβρίου 1997. Μαζί με την ήδη θεσπισθείσα γενική Οδηγία 95/46/ΕΚ σχετική με την επεξεργασία ατομικών στοιχείων και την ελεύθερη διακίνηση τέτοιων στοιχείων ((ΕΕ Αριθ L 281, 23.11.1995. )), η πρώτη θα παρέχει την αναγκαία εξασφάλιση για την προστασία της ιδιωτικής ζωής των πολιτών της ΕΕ.
ΓΡΑΠΤΗ ΕΡΩΤΗΣΗ E-4107/97 υποβολή: Joan Vallvι (ELDR) προς την Επιτροπή (16 Iανουαρίου 1998)

Θέμα: Χρήση των ψυκτικών εγκαταστάσεων στις διασυνοριακές φρουτοπαραγωγικές περιοχές

Στις διασυνοριακές φρουτοπαραγωγικές περιοχές παρατηρείται, αναλόγως της εσοδείας, ένα έλλειμμα ψυκτικής ικανότητας στη μία πλευρά των συνόρων, ενώ ταυτόχρονα υπάρχει περίσσευμα τέτοιας ικανότητας στην απέναντι πλευρά. Εξαιτίας του γεγονότος αυτού, σε ορισμένες περιόδους οι αγρότες της μιας πλευράς των συνόρων ενοικιάζουν τις ψυκτικές υπηρεσίες της γειτονικής χώρας.

Προτίθεται η Επιτροπή να πραγματοποιήσει κάποια ενέργεια με στόχο τη διευκόλυνση της διασυνοριακής συνεργασίας στη μεταποίηση και την εμπορία της αγροτικής παραγωγής;

Απάντηση του κ. Fischler εξ ονόματος της Επιτροπής (18 Φεβρουαρίου 1998)

Η μεταρρύθμιση της κοινής οργάνωσης αγορών στον τομέα των οπωροκηπευτικών, δυνάμει του κανονισμού (ΕΚ) αριθ. 2200/96 του Συμβουλίου της 28ης Οκτωβρίου 1996 ((ΕΕ L 297 της 21.11.1996 )), προβλέπει μέτρα για την αντιμετώπιση της κατάστασης, στην οποία αναφέρεται το αξιότιμο μέλος του Κοινοβουλίου.

Πράγματι,οι οργανώσεις παραγωγών μπορούν να εφαρμόζουν επιχειρησιακά προγράμματα, έχοντας ως κύριο στόχο τη βελτίωση της ποιότητας των προϊόντων, καθώς και την ανάπτυξη της εμπορικής τους αξίας. Για το σκοπό αυτό, μπορούν να ενοικιαστούν αποθήκες-ψυγεία σε άλλα κράτη μέλη. Στα πλαίσια της ενιαίας αγοράς, η μεταποίηση ή η εμπορία μπορούν να πραγματοποιούνται χωρίς εδαφικούς περιορισμούς.

Τα εν λόγω επιχειρησιακά προγράμματα χρηματοδοτούνται κατά 50% από την Κοινότητα, ενώ σε περίπτωση όπου κάποιο πρόγραμμα υποβάλλεται από από περισσότερες της μιας οργανώσεις παραγωγών της Κοινότητας που λειτουργούν σε διαφορετικά κράτη μέλη για ενέργειες διεθνούς χαρακτήρα, η σχετική χρηματοδότηση ανέρχεται σε 60% του ποσού των πραγματικών δαπανών.
ΓΡΑΠΤΗ ΕΡΩΤΗΣΗ E-3610/97 υποβολή: Pervenche Berθs (PSE) προς την Επιτροπή (13 Νοεμβρίου 1997)

Θέμα: Δελτίο αναπηρίας

Την 1η Σεπτεμβρίου 1997, υπέβαλα ερώτηση προς την Επιτροπή σχετικά με τη δυνατότητα εναρμόνισης του δελτίου αναπηρίας στο σύνολο των κρατών μελών (Γραπτή ερώτηση αριθ. Ε-2815/97) ((ΕΕ C 82 της 17.3.1998, σελ. 144. )).

Περιέργως πως, η Επιτροπή, στην απάντησή της της 3ης Οκτωβρίου 1997, αναφέρει ότι «δυνάμει των εξουσιών και των αρμοδιοτήτων που αναθέτουν σε αυτήν οι συνθήκες, δεν προβλέπει, σε αυτό το στάδιο, εναρμόνιση των δελτίων αναπηρίας που χορηγούνται στα διάφορα κράτη μέλη».

Πλην όμως, την ίδια εποχή, το Συμβούλιο συζητούσε το σχέδιο για ένα ενιαίο κοινοτικό μοντέλο δελτίου στάθμευσης για τα άτομα με ειδικές ανάγκες.

Το δελτίο αυτό στάθμευσης δεν αποτελεί ένα πρώτο βήμα ώστε να καθιερωθεί μελλοντικά ένα κοινοτικό μοντέλο δελτίου αναπηρίας;

Απάντηση του κ. Flynn εξ ονόματος της Επιτροπής (20 Ιανουαρίου 1998)

Η παροχή φορολογικών ή δασμολογικών πλεονεκτημάτων στα άτομα με ειδικές ανάγκες υπάγεται στην αρμοδιότητα των κρατών μελών. Τα εν λόγω μέτρα των κρατών μελών διαφέρουν αισθητά μεταξύ τους, τόσο όσο αφορά το περιεχόμενό τους όσο και τους δικαιούχους. Η αμοιβαία αναγνώριση των δελτίων βάσει των οποίων παρέχονται τέτοιου είδους πλεονεκτήματα υπάγεται στην αρμοδιότητα κάθε κράτους μέλους.

Αληθεύει ωστόσο ότι η Επιτροπή πρότεινε να εγκριθεί μία σύσταση του Συμβουλίου σχετικά με δελτίο στάθμευσης για άτομα με ειδικές ανάγκες. Επισημαίνεται ωστόσο ότι η εν λόγω πρόταση, η οποία βασίζεται στις κοινοτικές αρμοδιότητες όσον αφορά τις μεταφορές, δεν αποσκοπεί στην εναρμόνιση των όρων χορήγησης και χρησιμοποίησης των δελτίων στάθμευσης. Η πρόταση περιορίζεται στην πρόβλεψη της αμοιβαίας αναγνώρισης αυτών των δελτίων καθώς και στην έγκριση τυποποιημένου υποδείγματος, ώστε να διευκολυνθεί η εφαρμογή αυτής της διαδικασίας. Την εν λόγω πρόταση διευκολύνει το γεγονός ότι τα περισσότερα κράτη μέλη χορηγούν τέτοιου είδους δελτία καθώς και το ότι αυτά επιδιώκουν τον ίδιο στόχο.
ΓΡΑΠΤΗ ΕΡΩΤΗΣΗ E-3338/97 υποβολή: David Hallam (PSE) προς την Επιτροπή (22 Οκτωβρίου 1997)

Θέμα: Γνώμη της Ευρωπαοκής Επιτροπής σχετικά με την Εσθονία και τη Σλοβακία για την αίτηση προσχώρησής τους στην Ευρωπαοκή Ένωση

Θα μπορούσε η Επιτροπή να ετοιμάσει συγκριτική ανάλυση της Εσθονίας και της Σλοβακίας βάσει των κριτηρίων τα οποία έθεσε το Ευρωπαϊκό Συμβούλιο της Κοπεγχάγης, ιδίως στον τομέα:

1. της προστασίας και του σεβασμού των εθνικών μειονοτήτων

2. της οικονομικής επίδοσης, συμπεριλαμβανομένης της ικανότητας των χωρών αυτών να αντιμετωπίσουν επιτυχώς τις δυνάμεις της αγοράς στο πλαίσιο της Ευρωπαϊκής Ένωσης

3. της παρούσας κατάστασης προσέγγισης της εθνικής νομοθεσίας τους με την νομοθεσία της Ευρωπαϊκής Ένωσης.

Απάντηση του κ. Van den Broek εξ ονόματος της Επιτροπής (2 Δεκεμβρίου 1997)

Η Επιτροπή παραπέμπει το Αξιότιμο Μέλος του Κοινοβουλίου στην έκθεσή της, Ατζέντα 2000 για ισχυρότερη και ευρύτερη Ένωση και στις γνώμες για τις μεμονωμένες αιτήσεις για προσχώρηση που υποβλήθηκαν από δέκα χώρες της Κεντρικής και Ανατολικής Ευρώπης, οι οποίες δημοσιεύτηκαν στις 15 Ιουλίου 1997. Οι γνώμες στηρίζονται σε εκτεταμένη και αντικειμενική ανάλυση των συνθηκών σε κάθε αιτούσα χώρα, βάσει των κριτηρίων που έχουν συμφωνηθεί από το Ευρωπαϊκό Συμβούλιο της Κοπεγχάγης το 1993. Τα έγγραφα αυτά, ιδιαίτερα οι γνώμες για την Εσθονία ((COM(97) 2006 τελικό )) και τη Σλοβακία ((COM(97) 2004 τελικό )), καλύπτουν τα θέματα που έθιξε το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-3394/97 υποβολή: Mark Watts (PSE) προς την Επιτροπή (23 Οκτωβρίου 1997)

Θέμα: Αιολικά πάρκα

Θα μπορούσε να αναφέρει η Επιτροπή κατά πόσο αληθεύει η φήμη ότι δεν θα δημιουργηθούν νέα αιολικά πάρκα στην ΕΕ;

Σε καταφατική περίπτωση, θα μπορούσε να αναφέρει η Επιτροπή για ποιό λόγο λήφθηκε η απόφαση αυτή;

Απάντηση του κ. Παπουτσή εξ ονόματος της Επιτροπής (5 Δεκεμβρίου 1997)

Η Επιτροπή δεν γνωρίζει ουδεμία απόφαση των κρατών μελών που να παρεμποδίζει την κατασκευή αιολικών πάρκων και την ανάπτυξη αυτού του είδους ανανεώσιμης μορφής ενέργειας.

Αντιθέτως η Επιτροπή διαθέτει πληροφορίες από κύκλους ειδημόνων που συμφωνούν ότι οι μέσο - και μακροπρόθεσμες προοπτικές ανάπτυξης της αιολικής ενέργειας στο εσωτερικό της Κοινότητας είναι αισιόδοξες.

Η Επιτροπή είναι της γνώμης ότι οι ανανεώσιμες μορφές ενέργειας, συμπεριλαμβανομένης και της αιολικής ενέργειας, δεν αξιοποιούνται επαρκώς στην Κοινότητα. Μολονότι η Κοινότητα στηρίζει την προώθηση των ανανεώσιμων μορφών της ενέργειας, για παράδειγμα στο πλαίσιο των προγραμμάτων Altener και Joule-Thermie, η Επιτροπή είναι πεπεισμένη ότι η αξιοποίηση των ανανεώσιμων μορφών ενέργειας είναι ανεπαρκέστατη. Κατά συνέπεια η Επιτροπή προτίθεται να εντατικοποιήσει τις προσπάθειές της στον τομέα αυτό προκειμένου να επιτευχθεί ο ενδεικτικός στόχος του διπλασιασμού της συμβολής των ανανεώσιμων μορφών ενέργειας από σήμερα και ως το 2010, όπως αναφέρεται στην πρόσφατη Λευκή Βίβλο της Επιτροπής με τίτλο «Η ενέργεια για το μέλλον: ανανεώσιμες μορφές ενέργειας - στρατηγική και πρόγραμμα δράσης».
ΓΡΑΠΤΗ ΕΡΩΤΗΣΗ E-3874/97 υποβολή: Amedeo Amadeo (NI) προς την Επιτροπή (5 Δεκεμβρίου 1997)

Θέμα: Κοινωνία της πληροφορίας - κυλιόμενο πρόγραμμα δράσης

Σχετικά με την «Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών - η Ευρώπη πρωτοπόρος της Παγκόσμιας Κοινωνίας Πληροφοριών: κυλιόμενο πρόγραμμα δράσης» (COM(96)607 τελικό).

Η απελευθέρωση του τομέα των τηλεπικοινωνιών ξεκίνησε επιτυχώς και θα ολοκληρωθεί έως την 1η Ιανουαρίου 1998 προσφέροντας την ανάπτυξη νέων υπηρεσιών και διευκολύνοντας τη διάδοσή τους. Το διακύβευμα είναι ιδιαίτερα σημαντικό όσον αφορά νέες ευκαιρίες εργασίας και ανταγωνιστικότητας, διότι η αγορά Τεχνολογιών, Πληροφοριών και Επικοινωνιών αναπτύχθηκε με τον σημαντικό ρυθμό του 8% κατά το 1995 και στο μέλλον θα αναπτυχθεί με ακόμα ταχύτερο ρυθμό.

Ζητείται, ενόψει του σταθμού της 1ης Ιανουαρίου 1998, να καθορισθεί ένα ασφαλές κανονιστικό πλαίσιο που θα διέπει την απελευθέρωση εξασφαλίζοντας ανταγωνιστικότητα και πλουραλισμό.

Απάντηση του κ. Bangemann εξ ονόματος της Επιτροπής (29 Ιανουαρίου 1998)

Το Αξιότιμο Μέλος του Κοινοβουλίου τονίζει τη σημασία της ελευθέρωσης τόσο για την επίτευξη της κοινωνίας της πληροφορίας στην Ευρώπη όσο και για την επίτευξη ανάπτυξης, ανταγωνιστικότητας και απασχόλησης στην κοινωνία αυτή. Οσον αφορά τη δημιουργία κανονιστικού πλαισίου που να μεγιστοποιεί τις ευκαιρίες που προσφέρει η ελευθέρωση, το Αξιότιμο Μέλος αναμφίβολα γνωρίζει τη δέσμη λεπτομερών μέτρων που ενεκρίθησαν κατά την τελευταία διετία, εν μέρει από την Επιτροπή, στο πλαίσιο των κανόνων ανταγωνισμού, και εν μέρει από Ευρωπαϊκό Κοινοβούλιο και το Συμβούλιο. Ιδίως τα εγκεκριμένα μέτρα εναρμόνισης παρέχουν λεπτομερές πλαίσιο για τις άδειες, τις καθολικές υπηρεσίες, την αριθμοδότηση και τη διασύνδεση. Ενισχύουν επίσης τα δικαιώματα των καταναλωτών σχετικά με τις υπηρεσίες φωνητικής τηλεφωνίας, την προστασία των δεδομένων και την ιδιωτικότητα. Τέλος ενισχύουν την κανονιστική ανεξαρτησία των τηλεπικοινωνιακών αρχών που υφίστανται πλέον σε κάθε κράτος μέλος. Το εν λόγω γενικό πλαίσιο εγγυάται τον ουσιαστικό ανταγωνισμό τώρα που λήγει πλέον η προθεσμία του 1998.
ΓΡΑΠΤΗ ΕΡΩΤΗΣΗ E-3265/97 υποβολή: Marνa Estevan Bolea (PPE) προς την Επιτροπή (20 Οκτωβρίου 1997)

Θέμα: Μεταχειρισμένα ορυκτέλαια

Ποιά είναι η ποσότητα των μεταχειρισμένων ορυκτελαίων που συγκεντρώνεται ετησίως στην Ευρωπαϊκή Ένωση;

Θα μπορούσε η Επιτροπή να μας αναφέρει λεπτομερή στοιχεία για την κατανομή της ποσότητας αυτής ανά κράτος μέλος, καθώς και τον τρόπο διαχείρισής της;

Απάντηση της κας Bjerregaard εξ ονόματος της Επιτροπής (1η Δεκεμβρίου 1997)

Κατόπιν έκθεσης, για την εκπόνηση της οποίας μερίμνησε η Επιτροπή τα κάτωθι δεδομένα θα μπορούσαν να απαντήσουν στα ερωτήματα του Αξιοτίμου Μέλους του Κοινοβουλίου. Τα δεδομένα αυτά αφορούν τα έτη 1994-1995, και εκφράζονται σε τόνους αναφερόμενα σε όλα τα στάδια διαχείρισης χρησιμοποιημένων ελαίων εκ μέρους των κρατών μελών και στο σύνολο της Κοινότητας.

Από τον πίνακα προκύπτει ότι 1.827.300 τόνοι (75,6% χρησιμοποιημένων ελαίων) έχουν συλλεγεί. Το υπόλοιπο 24,4% κατά πάσα πιθανότητα είτε έχει καεί παρανόμως, είτε έχει εξαλειφθεί μαζί με τα απόβλητα είτε έχει χρησιμοποιηθεί για την παραγωγή ενέργειας από τις επιχειρήσεις που τα παράγουν ή τέλος έχει διαχυθεί στο περιβάλλον.

Από το 75,6% που έχει συλλεχθεί, 677.000 τόνοι (37,1%) έχουν υποστεί διαδικασία αναγέννησης, εκ των οποίων 657.000 τόνοι (36%) έχουν ανακυκλωθεί ως λιπαντικά έλαια και 20.000 (1,1%), έχουν επαναξιοποιηθεί ως έλαια καλής ποιότητας για ενεργειακή χρήση (θέρμανση).

Οι υπόλοιποι 1.150.000 τόνοι, ήτοι ποσοστό (63%), έχουν εξαλειφθεί με καύση, είτε μετά από επεξεργασία (διήθηση) (584.600) (32%) όπως συμβαίνει με τα ενεργειακά υποκατάστατα στη βιομηχανία (κονία) ή σε θαλάσσιους κινητήρες, είτε δίχως να υποστούν οιαδήποτε επεξεργασία (566.000 τόνοι (31%)) στους σταθμούς αποτέφρωσης αποβλήτων (ή τις ανάλογες μονάδες παραγωγής κονιάματος με σχετική άδεια)

Διαχείριση των χρησιμοποιημένων ελαίων 1994-1995, σε τόνους

>TABLE>

Πηγή: Economics of waste oils Regeneration - Coopers & Lybrand, 1997
ΓΡΑΠΤΗ ΕΡΩΤΗΣΗ E-3501/97 υποβολή: Arthur Newens (PSE) προς την Επιτροπή (10 Νοεμβρίου 1997)

Θέμα: Ομάδα ειδικών για θέματα οικογενειακού προγραμματισμού και HIV/AIDS

Μπορεί η Επιτροπή να γνωστοποιήσει πόσες φορές συνήλθε η Ομάδα Ειδικών για θέματα οικογενειακού προγραμματισμού και HIV/AIDS πέρυσι και πόσες φορές φέτος; Ποιό είναι το χρονοδιάγραμμα των συνεδριάεων για το 1998;

Ποιά θέματα είχαν εγγραφεί στην ημερήσια διάταξη του 1997, και ποιό ήταν το αποτέλεσμα των συνεδριάσεων αυτών;

Εκτός από τις συνεδριάσεις της Ομάδας Εμπειρογνωμόνων, τί άλλα μέτρα λαμβάνονται για να βελτιωθεί ο συντονισμός μεταξύ Επιτροπής και κρατών μελών σε θέματα οικογενειακού προγραμματισμού και HIV/AIDS;

Aπάντηση του κ. Pinheiro εξ ονόματος της Επιτροπής (12 Δεκεμβρίου 1997)

Η ομάδα εμπειρογνωμόνων για τον ανθρώπινο ιό ανοσοποιητικής ανεπάρκειας και το σύνδρομο επίκτητης ανοσοποιητικής ανεπάρκειας (HIV/AIDS) συνεδρίασε μία φορά το 1996 (31 Μαΐου) και δύο φορές το 1997 (21 Μαρτίου και 25 Νοεμβρίου).

Στην ημερησία διάταξη της πρώτης συνεδρίασης του 1997 περιελήφθησαν: νέες προσεγγίσεις για τη γενετήσια υγιεινή 7 μελέτη σχετικά με την «κοινωνική εμπορία» 7 η πρώτη φάση μελέτης σχετικά με την ελευθερία κινήσεων ατόμων που ζουν με ΗΙV/AIDS 7 τα κυριότερα συμπεράσματα της εξωτερικής αξιολόγησης προγραμμάτων για το AIDS, και ειδικότερα τη στρατηγική του περιφερειακού προγράμματος 7 ενέργειες σε αναπτυσσόμενες χώρες που συνδέονται με τον κανονισμό (ΕΚ) αριθ. 550/97 του Συμβουλίου της 24ης Μαρτίου 1997 ((ΕΕ L 85 της 27.3.1997 )) 7 αποτελέσματα έρευνας σχετικά με την πολιτική για το HIV/AIDS σε συνεργασία με το πρόγραμμα των Ηνωμένων Εθνών για το AIDS, την Παγκόσμια Τράπεζα και το πρόγραμμα AIDS 7 η ανταλλαγή πολύτιμων εμπειριών που συνδέονται με την ένταξη των θεμάτων γενετήσιας υγείας, και ιδίως HIV/AIDS και οικογενειακού προγραμματισμού στο πλαίσιο του εκπαιδευτικού και υγειονομικού συστήματος 7 επιχειρησιακός συντονισμός 7 και η νομική βάση για το κονδύλιο HIV/AIDS που συζητήθηκε στο Συμβούλιο και το Κοινοβούλιο. Η συνεδρίαση αποφάσισε τη σύσταση επιμέρους ομάδας για θέματα HIV και περίθαλψης, η οποία συνεδρίασε μία φορά στις Βρυξέλλες και μία στη Γενεύη. Οι εργασίες της συνεχίζονται.

Η δεύτερη συνεδρίαση του 1997 πήρε ειδική μορφή δεδομένου ότι η Επιτροπή και το Κοινοβούλιο προσκάλεσαν τους εμπειρογνώμονες των κρατών μελών να συμμετάσχουν σε συνεδρίαση με θέμα «Η αντιμετώπιση του HIV/AIDS στις αναπτυσσόμενες χώρες».

Εκτός από τις τακτικές συνεδριάσεις εμπειρογνωμόνων, γίνονται τακτικές προσπάθειες συντονισμού, τόσο επισήμως όσο και ανεπισήμως. επί τόπου και διεθνώς. Για παράδειγμα, η Κοινότητα είναι παρατηρητής στις συνεδριάσεις διαχείρισης της UNAIDS. Κατά τις τακτικές συνεδριάσεις με την αναπτυξιακή κοινότητα της Νότιας Αφρικής, η Επιτροπή συμμετέσχε στη διοργάνωση περιφερειακής συνάντησης για το HIV κατά την οποία διαμορφώθηκε σχέδιο δράσης 7 σε επίπεδο χωρών γίνονται τακτικές συναντήσεις με τα κράτη μέλη σε θέματα του τομέα της υγείας, μεταξύ άλλων το HIV, τον οικογενειακό προγραμματισμό ή τη γενετήσια υγιεινή.
ΓΡΑΠΤΗ ΕΡΩΤΗΣΗ E-3267/97 υποβολή: Marνa Estevan Bolea (PPE) προς την Επιτροπή (20 Οκτωβρίου 1997)

Θέμα: Μεταχειρισμένα ελαστικά αυτοκινήτων

Ποιός είναι ο συνολικός αριθμός μεταχειρισμένων ελαστικών αυτοκινήτων στην Ευρωπαϊκή Ένωση και ποιά η κατανομή του ανά κράτος μέλος;

Απάντηση της κας Bjerregaard εξ ονόματος της Επιτροπής (1 Δεκεμβρίου 1997)

Τα χρησιμοποιημένα ελαστικά επίσωτρα αποτελούν το μεγαλύτερο μέρος των αποβλήτων ελαστικών. Τα αριθμητικά δεδομένα για τα απόβλητα ελαστικά ορισμένων κρατών μελών διατίθενται από την Επιτροπή (υπηρεσία στατιστικής-(Eurostat) και την έκθεση του Οργανισμού Οικονομικής Συνεργασίας και Ανάπτυξης (ΟΟΣΑ) για τις στατιστικές που αφορούν το περιβάλλον. Τα δεδομένα αυτά συνοψίζονται με έντονους χαρακτήρες στον κατωτέρω πίνακα.

Για τα κράτη μέλη που δεν έχουν υποβάλει δεδομένα στην Επιτροπή, τα αριθμητικά στοιχεία που ακολουθούν προέρχονται από την έκθεση του 1997 για τις στατιστικές αποβλήτων που εκπόνησε η Επιτροπή. Τα συγκεκριμένα αριθμητικά δεδομένα αφορούν αποκλειστικά και μόνο τα χρησιμοποιημένα ελαστικά επίσωτρα και αναφέρονται με πλάγιους χαρακτήρες στον κατωτέρω πίνακα.

>TABLE>

Δεν παρέχονται αριθμητικά δεδομένα για το Ηνωμένο Βασίλειο ή την Πορτογαλία από αυτές τις εκθέσεις. Ωστόσο η μεικτή ομάδα εργασίας βιομηχανίας/κυβέρνησης του Ηνωμένου Βασιλείου για τα απόβλητα ελαστικά επίσωτρα ανέφερε ότι η παραγωγή αποβλήτων ελαστικών επισώτρων στο Ηνωμένο Βασίλειο κατά το 1996 ανήλθε σε 378.000 τόνους. Η ομάδα αποβλήτων προτεραιότητας για τα χρησιμοποιημένα ελαστικά επίσωτρα που έχει συγκροτηθεί από την Επιτροπή ανέφερε ότι στην Πορτογαλία η παραγωγή χρησιμοποιημένων επισώτρων κατά το 1990 ανήλθε σε 90.000 τόνους.
ΓΡΑΠΤΗ ΕΡΩΤΗΣΗ E-3272/97 υποβολή: Gianni Tamino (V) προς την Επιτροπή (20 Οκτωβρίου 1997)

Θέμα: Πέμπτο πρόγραμμα πλαίσιο

Μετά την απάντηση στη γραπτή μου ερώτηση Ε-1873/97 ((ΕΕ C 45 της 10.2.1998, σελ. 115. )) της 29.5.1997, επαναλαμβάνεται η ήδη διατυπωμένη ερώτηση του σημείου 2, στην οποία δεν δόθηκε ικανοποιητική απάντηση, ήτοι εάν «θα καταστεί δεσμευτική η αποδοχή προγραμμάτων ως προς τη μείωση κατά 50% της χρησιμοποίησης ζώων για πειραματικούς σκοπούς, την οποία διεκήρυξε η ίδια η Επιτροπή στο 5ο περιβαλλοντικό πρόγραμμα»;

Απάντηση της κας Cresson εξ ονόματος της Επιτροπής (13 Ιανουαρίου 1998)

Η αποδοχή των ερευνητικών έργων που εντάσσονται στο πέμπτο ερευνητικό πρόγραμμα-πλαίσιο θα γίνει με βάση τα κριτήρια που καθορίζονται στο παράρτημα Ι της σχετικής πρότασης της Επιτροπής ((Έγγρ. COM(97) 142 τελικό )). Στην πρότασή της εξάλλου, η Επιτροπή αναφέρει ότι τα πειράματα με ζώα θα αντικατασταθούν, στο μέτρο του δυνατού, από πειράματα in vitro ή άλλες εναλλακτικές μεθόδους. Ο περιορισμός του αριθμού των δοκιμών με πειραματόζωα στο ελάχιστο αποτελεί στόχο στον οποίο η Επιτροπή αποδίδει ιδιαίτερη σημασία. Προς το σκοπό αυτό, κατά την αξιολόγηση των ερευνητικών έργων που εντάσσονται στο πέμπτο πρόγραμμα-πλαίσιο, θα λάβει υπόψη της κατά πόσο τηρούνται οι ηθικής φύσεως απαιτήσεις σε θέματα πειραματισμού με ζώα, ήτοι αντικατάσταση, μείωση και βελτιστοποίηση. Οι αρχές αυτές επισημαίνονται επίσης στη γνώμη αριθ. 10 που εξέδωσε στις 11 Δεκεμβρίου 1997 η ομάδα συμβούλων για ηθικής φύσεως προβλήματα της βιοτεχνολογίας σχετικά με τις ηθικές πτυχές του πέμπτου προγράμματος-πλαισίου.

Ο στόχος στον οποίο αναφέρεται το Αξιότιμο Μέλος του Κοινοβουλίου περιλαμβάνεται στους γενικούς όρους της πρότασης της Επιτροπής σχετικά με το πέμπτο πρόγραμμα δράσης για το περιβάλλον ((Έγγρ. COM(92) 23 )), όπως υποβλήθηκε από την Επιτροπή το 1992. Παρόλο που δεν περιελήφθη στο ψήφισμα του Συμβουλίου για το πέμπτο πρόγραμμα δράσης, εξακολουθεί να αποτελεί αρχή που λαμβάνεται κατ'εξοχήν υπόψη από την Επιτροπή κατά τη διαδικασία αποδοχής των ερευνητικών έργων.
ΓΡΑΠΤΗ ΕΡΩΤΗΣΗ P-4229/97 υποβολή: Ulf Holm (V) προς το Συμβούλιο (15 Iανουαρίου 1998)

Θέμα: Εκστρατεία διαφήμισης για τη Συνθήκη του Άμστερνταμ

Το Υπουργείο Εξωτερικών της Σουηδίας διοργάνωσε κατά το φθινόπωρο εκτεταμένη εκστρατεία διαφήμισης της Συνθήκης του Άμστερνταμ έναντι κόστους εννέα περίπου εκατομμυρίων σουηδικών κορώνων. Εντούτοις, το υλικό της εκστρατείας έχει πολλές ανακρίβειες και στο κείμενο κατέχουν τη σημαντικότερη θέση τα παραδείγματα της αποκαλούμενης σουηδικής «προόδου» ως προς την απασχόληση, το περιβάλλον και την ίση μεταχείριση. Αντιθέτως, εάν διαβάσει κανείς π.χ. το φυλλάδιο του Γερμανικού Υπουργείου Εξωτερικών για «τα Πορίσματα της Διακυβερνητικής Διάσκεψης - μια αξιολόγηση» θα παρατηρήσει ότι δεν αναφέρονται καν τα θέματα που τονίζονται τόσο στη σουηδική εκστρατεία. Αντιθέτως, εκεί αναφέρεται εκτενώς ποιος είναι ο στόχος της Συνθήκης του Άμστερνταμ: περαιτέρω ανάπτυξη της κοινής εξωτερικής πολιτικής και πολιτικής στον τομέα της ασφάλειας, αυξημένη συνεργασία στον αστυνομικό τομέα και στον τομέα της δικαιοσύνης, καθώς και μεγαλύτερη αποτελεσματικότητα της Ένωσης μέσω της αύξησης της υπερκρατικής διάστασης και τον περιορισμό του δικαιώματος αρνησικυρίας των κρατών μελών, προκειμένου να καταστεί εφικτή η διεύρυνση της Ένωσης. Οι διαφορές ως προς το περιεχόμενο του υλικού είναι τόσο μεγάλες που ο αναγνώστης πρέπει να διερωτηθεί εάν όντως τα κείμενα παραπέμπουν στην ίδια Συνθήκη του Άμστερνταμ. Αντί ενός δημοσίου διαλόγου έχουμε επικοινωνία μονής κατευθύνσεως όπου η εξουσία υπαγορεύει στους πολίτες πως έχουν τα πράγματα. Με αφορμή τα προαναφερθέντα, μπορεί το Συμβούλιο να αναφέρει: Πώς είναι δυνατόν οι κυβερνήσεις δύο χωρών να διαθέτουν «ενημερωτικό υλικό» σχετικά με τη Συνθήκη του Άμστερνταμ που είναι τόσο διαφορετικό; Θεωρεί το Συμβούλιο ότι δικαιολογείται από πλευρά δεοντολογίας να χρησιμοποιεί η κυβερνητική εξουσία χρήματα των φορολογουμένων για σαφώς «πολιτικώς» χαρακτηριζόμενες εκστρατείες ενημέρωσης για την ΕΕ, όταν μάλιστα έχουν ανακρίβειες;

Απάντηση (30 Μαρτίου 1998)

Επισημαίνεται στον Αξιότιμο κ. Βουλευτή ότι το Συμβούλιο δεν είναι αρμόδιο να αποφανθεί για τις πληροφορίες που δίδουν τα κράτη μέλη σχετικώς με την υπό επικύρωση στα κράτη μέλη Συνθήκη του 'Αμστερνταμ.

Η ίδια η Γενική Γραμματεία του Συμβουλίου έχει συμβάλει στη δημοσίευση του κειμένου της εν λόγω Συνθήκης καθώς επίσης και των διάφορων ενοποιημένων διατυπώσεων των Συνθηκών, μέσω, συγκεκριμένα, της Υπηρεσίας Επισήμων Εκδόσεων των Ευρωπαϊκών Κοινοτήτων. Τα δημοσιεύματα αυτά, τα οποία μπορεί κανείς να συμβουλευθεί δωρεάν μέσω Ιντερνέτ από τη θέση Ιντερνέτ της Γενικής Γραμματείας του Συμβουλίου (http://ue.eu.int), συνοδεύονται από περιληπτικές περιγραφές που δεν γεννούν κανένα θέμα ευθύνης ούτε των κοινοτικών οργάνων ούτε των κρατών μελών.